N á v r h
na zrušenie úlohy č. 4 v mesiaci jún z Plánu práce Bezpečnostnej rady Slovenskej republiky na rok 2008  

Uznesenie vlády SR č. 28 zo 16. januára 2008 k návrhu Plánu práce Bezpečnostnej rady Slovenskej republiky na rok 2008
Úloha: B.1. – realizovať vo svojej pôsobnosti úlohy vyplývajúce z Plánu práce Bezpečnostnej rady Slovenskej republiky na rok 2008
Gestor úlohy na úrovni vlády SR: minister zdravotníctva
Termín: 30. jún 2008
Text úlohy: úloha č. 4 v mesiaci jún – Sieť subjektov hospodárskej mobilizácie rezortu a počty lôžok rozšíreného lôžkového fondu na zabezpečenie poskytovania zdravotnej starostlivosti SR v čase štátom vyhlásených krízových alebo mimoriadnych situácií.
Navrhujeme uvedenú úlohu zrušiť.

Odôvodnenie:

          Na základe predmetného uznesenia vlády SR má minister zdravotníctva Slovenskej republiky predložiť na rokovanie Bezpečnostnej rady SR a vlády SR Sieť subjektov hospodárskej mobilizácie rezortu a počty lôžok rozšíreného lôžkového fondu na zabezpečenie poskytovania zdravotnej starostlivosti SR v čase štátom vyhlásených krízových alebo mimoriadnych situácií.

          Vzhľadom na prípravu návrhu nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 751/2004 Z. z. o verejnej minimálnej sieti poskytovateľov zdravotnej starostlivosti v znení neskorších predpisov na základe Plánu legislatívnych úloh vlády Slovenskej republiky na rok 2008, ktoré stanovuje Ministerstvu zdravotníctva SR predložiť na rokovanie vlády SR v mesiaci november 2008, nie je vhodné predkladať materiál obdobného významu v predstihu.
          Ministerstvo zdravotníctva SR predpokladá uvedenú úlohu plniť po schválení pripravovaného návrhu nariadenia vlády SR v novom termíne v prvom polroku 2009. Úloha bude zapracovaná do Plánu práce Bezpečnostnej rady Slovenskej republiky na rok 2009.